b'\n_START_ARTICLE_\nDisney Wonder\n_START_SECTION_\nRisteilyt ja kohteet\n_START_PARAGRAPH_\nDisney Wonderin kotisatama on sen valmistumisesta l\xc3\xa4htien ollut Floridan Port Canaveral, mist\xc3\xa4 se on tehnyt kolmen ja nelj\xc3\xa4n y\xc3\xb6n risteilyj\xc3\xa4 Bahaman p\xc3\xa4\xc3\xa4kaupunkiin Nassauhun sek\xc3\xa4 The Walt Disney Companylle kuuluvalle Castaway Cay -nimiselle yksityissaarelle. Disney Cruise Linen laivoja varten Port Canaveraliin rakennettu Disney Cruise Line Terminal sijaitsee John F. Kennedyn avaruuskeskuksen ja Cape Canaveral Air Force Stationin naapurissa._NEWLINE_Kes\xc3\xa4ll\xc3\xa4 2010 risteilyt suuntaavat Bahaman lis\xc3\xa4ksi my\xc3\xb6s Pohjois-Amerikann etel\xc3\xa4isimm\xc3\xa4ss\xc3\xa4 k\xc3\xa4rjess\xc3\xa4 sijaitsevaan Key Westiin. Kun Disney Dream valmistuu, Disney Wonderin kotisatama tulee olemaan Kalifornian Los Angeles v\xc3\xa4hint\xc3\xa4\xc3\xa4n vuoteen 2014 asti. Lis\xc3\xa4ksi sen on suunniteltu tekev\xc3\xa4n seitsem\xc3\xa4n y\xc3\xb6n risteilyj\xc3\xa4 Kanadan Vancouverista Alaskaan 2011 toukokuusta alkaen.\n_START_SECTION_\nSisustus ja varustelu\n_START_PARAGRAPH_\nNoin puolentoista vuoden v\xc3\xa4lein tapahtuvan kuivatelakoinnin aikana laivassa on tehty huoltojen lis\xc3\xa4ksi runsaasti uudistuksia, joista viimeisimpi\xc3\xa4 Freeportissa, Bahamalla lokakuussa 2009 rakennettu Outlook Cafe -niminen n\xc3\xa4k\xc3\xb6alabaari.'